Σχεδιασμός MOOC και Κίνητρα: Η περίπτωση του μαθήματος «Εισαγωγή στην Εικονική Πραγματικότητα»
Creators: name: Γνωστοπούλου, Μελπομένη Ηλία
Publisher: name: Aristotle University of Thessaloniki
Year: 2018
Subjects: Μαζικά Ανοιχτά Διαδικτυακά Μαθήματα(ΜΑΔΜ)
Κίνητρα
Μοντέλο ανάπτυξης κινήτρων ARCS
Massive Open Online Courses (MOOCs)
Motivation
ARCS model

description: Στην παρούσα διπλωματική εργασία, επιχειρείται να σχεδιαστεί αποτελεσματικά το εκπαιδευτικό περιβάλλον και το υλικό ενός μαζικού, ανοιχτού, διαδικτυακού μαθήματος, σχετικά με την Εικονική πραγματικότητα, έχοντας ως βάση τις αρχές και τις στρατηγικές, που ορίζει το μοντέλο ανάπτυξης κινήτρων ARCS του J. M. Keller και στοχεύοντας στην ανάπτυξη των κινήτρων των εκπαιδευομένων για μάθηση. Η έρευνα που πραγματοποιήθηκε διερευνά την επίδραση του εκπαιδευτικού σχεδιασμού του μαζικού, ανοιχτού, διαδικτυακού μαθήματος, βάσει των αρχών και στρατηγικών του μοντέλου ARCS, στα κίνητρα των εκπαιδευομένων και πιο συγκεκριμένα στους παράγοντες της Προσοχής, της Συσχέτισης, της Εμπιστοσύνης και της Ικανοποίησης. Παράλληλα, εξετάσθηκε η ύπαρξη συσχέτισης μεταξύ των παραγόντων αυτών, καθώς διερευνήθηκε και κατά πόσο υπήρξαν διαφορές στα κίνητρα των εκπαιδευομένων με βάση το γνωστικό ή μη υπόβαθρό τους πάνω στο μαθησιακό αντικείμενο του μαθήματος και την εμπειρία τους σχετικά με προηγούμενη παρακολούθηση MOOC. Το δείγμα της έρευνας αποτέλεσαν 53 άτομα (προπτυχιακοί- μεταπτυχιακοί φοιτητές), οι οποίοι παρακολούθησαν το μάθημα για τρεις (3) εβδομάδες και το αξιολόγησαν. Το ερευνητικό εργαλείο που αξιοποιήθηκε ήταν το ερωτηματολόγιο IMMS (Instructional Materials Motivation Survey) του J. M Keller. Τα αποτελέσματα της έρευνας έδειξαν ότι ο εκπαιδευτικός σχεδιασμός του μαθήματος και το υλικό του, είχαν σημαντική επίδραση στη προσοχή, συσχέτιση, εμπιστοσύνη και ικανοποίηση των εκπαιδευομένων και κατά συνέπεια στα κίνητρα τους. Επίσης, μέσα από τα αποτελέσματα αποδείχθηκε ότι υπάρχει θετική συσχέτιση μεταξύ των τεσσάρων συνιστωσών του μοντέλου ARCS, καθώς και ότι δεν υπάρχει διαφορά στην ανάπτυξη των κινήτρων των εκπαιδευομένων με βάση το γνωστικό τους υπόβαθρό σχετικά με την εικονική πραγματικότητα. Αντίθετα, φάνηκε ότι η εμπειρία των εκπαιδευομένων από προηγούμενη συμμετοχή σε μαζικά, ανοιχτά, διαδικτυακά μαθήματα ενίσχυσε τα κίνητρα τους και ιδιαίτερα την εμπιστοσύνη στις ικανότητές τους και την ικανοποίηση τους από το μάθημα. Επομένως, το μοντέλο ανάπτυξης κινήτρων ARCS φαίνεται να είναι ένα χρήσιμο μοντέλο για το σχεδιασμό μαζικών, ανοιχτών, διαδικτυακών μαθημάτων και για την ενίσχυση των κινήτρων των εκπαιδευομένων.
description: In this dissertation, we attempt to effectively design the educational environment and the material of a massive open online course (MOOC) about Virtual Reality. The design of the MOOC is based on the principles and strategies of Keller’s ARCS model for motivational design. The aim of this study is to enhance learners’ motivation. Through the research we explore the impact of the design of the educational environment and material, based on the ARCS model strategies, on learners’ motivation and more specifically on the factors of Attention, Relevance, Confidence and Satisfaction. At the same time, we examine if there was a correlation between these four factors (which affect motivation). Furthermore, it was investigated if there were differences in learners’ motivation based on their cognitive background on virtual reality and their experience with previous MOOCs. The sample of the survey consisted of 53 people (undergraduate and postgraduate students) who attended the course and evaluated it. The research tool used in this study was Keller’s questionnaire ‘’Instructional Materials Motivation Survey’’ (IMMS). The results of this research showed that the design of the course based on ARCS model had a significant impact on learners’ Attention, Relevance, Confidence and Satisfaction and consequently to their motivation. Also, the results proved that there is a positive correlation between the four components of the ARCS model, and that there is no difference in the development of learners’ motivation based on their cognitive background. Last but not least, it was interesting that the results indicated that the previous experience of the learners in MOOCs strengthened their motivation and especially their confidence and satisfaction about the course. Therefore, the ARCS model is considered to be an effective model for designing MOOCs and enhancing students’ motivation to learn.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Ιωαννίνων)